Diari Oficial de la Generalitat Valenciana


Sumari del DOGV 5264, del 23-05-2006 (2006/6013)

ACORD de 19 de maig de 2006, del Consell, pel qual s'aprova l'acord sobre retribucions aconseguit en la Mesa Sectorial d'Educació, derivat de l'acord subscrit en data 25 d'octubre de 2005 pels representants dels empleats públics integrants de la Mesa General de Negociació, sobre mesures retributives dels empleats públics en l'exercici 2006.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5264

Data del DOGV
:   23-05-2006

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2006/6013


Data del document
:   19-05-2006

Organisme emissor
:   Conselleria de Cultura, Educació i Esport

Tipus de document
:   Acord

Descriptors 

:   * funcionari
    * personal docent
    * salari
    * concurs administratiu

ACORD de 19 de maig de 2006, del Consell, pel qual s'aprova l'acord sobre retribucions aconseguit en la Mesa Sectorial d'Educació, derivat de l'acord subscrit en data 25 d'octubre de 2005 pels representants dels empleats públics integrants de la Mesa General de Negociació, sobre mesures retributives dels empleats públics en l'exercici 2006. [2006/X6013]  
El Consell, en la reunió del dia 19 de maig de 2006, va adoptar l'acord següent:  
I. Durant els anys transcorreguts, el Consell ha dut a terme un esforç continuat per a adaptar els seus servicis a les demandes de la societat, recaient principalment en el servidor públic tal esforç, per això l'administració de la Generalitat advoca per l'establiment d'una sèrie de mesures de caràcter retributiu que s'arrepleguen en l'acord subscrit en data 25 d'octubre de 2005 pels representants dels empleats públics integrants de la Mesa General de Negociació, sobre mesures retributives dels empleats públics en l'exercici 2006.  
L'esmentat acord introduïx, entre altres, les mesures següents:  
.3. Establiment d'un fons addicional del 0,3 per cent de la massa salarial, amb l'objectiu de millorar la qualitat i l'eficàcia en la prestació dels servicis públics.  
4. Establiment d'un fons addicional pel diferencial del IPC real si este supera el 3 per cent, amb un límit màxim del 0,4 per cent de la massa salarial. Esta mesura està destinada a assegurar el manteniment de les condicions retributives dels empleats públics..  
En l'esmentat acord es disposa, així mateix, que la concreció d'estes mesures s'haurà de dur a terme en cada una de les meses sectorials.  
II. En desplegament i execució de les dites previsions, en la Mesa Sectorial d'Educació de 4 d'abril de 2006 es van concretar les esmentades mesures, adoptant-se l'acord següent:  
.Primer. Aprovar la distribució dels fons addicionals aprovats per la Mesa General de Negociació, de la forma següent:  
. El fons addicional del 0,3% de la massa salarial es distribuirà linealment.  
. El fons addicional del 0,4% de la massa salarial es distribuirà proporcionalment.  
Segon. El present acord tindrà efectes des de l'1 de gener de 2006..  
Per tot això, i a proposta del conseller de Cultura, Educació i Esport, el Consell  
ACORDA  
Primer  
Establir un fons addicional del 0,3 per cent de la massa salarial, amb l'objectiu de millorar la qualitat i l'eficàcia en la prestació dels servicis públics, el repartiment de la qual es realitzarà de forma lineal entre els empleats públics docents.  
Segon  
Establir un fons addicional pel diferencial del IPC real si este supera el 3 per cent, amb un límit màxim del 0,4 per cent de la massa salarial. Esta mesura està destinada a assegurar el manteniment de les condicions retributives dels empleats públics docents, el repartiment del qual serà proporcional al complement específic general de cada Cos.  
Tercer  
Estos increments s'integraran en el complement específic general de cada Cos actual, que s'hi meritaran de forma mensual amb efectes d'1 de gener de 2006.  
Quart  
Ordenar la publicació del present acord en el Diari Oficial de la Generalitat.  
Quint  
Autoritzar els consellers de Cultura, Educació i Esport i d'Economia, Hisenda i Ocupació per a adoptar, si és el cas, les mesures necessàries per a l'execució del que establix el present acord.  
Sext  
El present acord tindrà efectes des de l'1 de gener de 2006.  
València, 19 de maig de 2006  
El vicepresident i secretari del Consell,  
VÍCTOR CAMPOS GUINOT